SK
C 109/14
Úradný vestník Európskej únie
7.3.2022
Návrh na začatie prejudiciálneho konania, ktorý podal Landesverwaltungsgericht Tirol (Rakúsko) 6. septembra 2021 – C.G./Bezirkshauptmannschaft Landeck (Vec C-548/21) (2022/C 109/20) Jazyk konania: nemčina Vnútroštátny súd, ktorý podal návrh na začatie prejudiciálneho konania Landesverwaltungsgericht Tirol
Účastníci konania pred vnútroštátnym súdom Žalobca: C.G. Žalovaný: Bezirkshauptmannschaft Landeck
Prejudiciálne otázky 1.
Má sa článok 15 ods.
1 (prípadne v spojení s článkom 5) smernice 2002/58 (1), zmenenej smernicou 2009/136/ES (2), vo svetle článkov 7 a 8 Charty základných práv vykladať v tom zmysle, že prístup verejných inštitúcií k dátam uloženým v mobilných telefónoch predstavuje zásah do ich základných práv, ktoré sú zakotvené v týchto článkoch Charty, ktorý je tak závažný, že tento prístup pri zabránení, vyšetrovaní, odhaľovaní a stíhaní trestných činov musí byť obmedzený na boj proti závažnej kriminalite? 2.
Má sa článok 15 ods.
1 smernice 2002/58, zmenenej smernicou 2009/136, vo svetle článkov 7, 8 a 11, ako aj článku 52 ods.
1 Charty základných práv vykladať v tom zmysle, že bráni takej vnútroštátnej úprave, akou je § 18 v spojení s § 99 ods.
1 Strafprozessordnung (Trestný poriadok), podľa ktorej si bezpečnostné orgány v súvislosti s trestným vyšetrovaním bez povolenia súdu alebo nezávislého správneho orgánu samy zaobstarajú rozsiahly a nekontrolovaný prístup ku všetkým digitálnym dátam uloženým v mobilnom telefóne? 3.
Má sa článok 47 Charty, prípadne v spojení s článkami 41 a 52 Charty základných práv, s prihliadnutím na aspekt rovnosti zbraní a účinného prostriedku nápravy chápať tak, že bráni úprave členského štátu, ktorá ako § 18 v spojení s § 99 ods.
1 Strafprozessordnung (Trestný poriadok) umožňuje, aby bol mobilný telefón preskúmaný bez toho, aby sa dotknutá osoba o tom dozvedela predtým alebo aspoň po prijatí opatrenia?
(1) (2)
Smernica Európskeho parlamentu a Rady 2002/58/ES z 12. júla 2002, týkajúca sa spracovávania osobných údajov a ochrany súkromia v sektore elektronických komunikácií (smernica o súkromí a elektronických komunikáciách) (Ú. v. ES L 201, 2002, s. 37; Mim. vyd.
13/029, s. 514).
Smernica Európskeho parlamentu a Rady 2009/136/ES z 25. novembra 2009, ktorou sa mení a dopĺňa smernica 2002/22/ES o univerzálnej službe a právach užívateľov týkajúcich sa elektronických komunikačných sietí a služieb, smernica 2002/58/ES týkajúca sa spracovávania osobných údajov a ochrany súkromia v sektore elektronických komunikácií a nariadenie (ES) č. 2006/2004 o spolupráci medzi národnými orgánmi zodpovednými za vynucovanie právnych predpisov na ochranu spotrebiteľa (Ú. v.
EÚ L 337, 2009, s. 11).
Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 30. novembra 2021 – SOMEO S.A., predtým PEARL STREAM S.A./Slovinská republika (Vec C-725/21) (2022/C 109/21) Jazyk konania: slovinčina Vnútroštátny súd, ktorý podal návrh na začatie prejudiciálneho konania Vrhovno sodišče Republike Slovenije